recursal/SuperWikiNEXT-32B huggingface dataset:
சேர் **அருணாசலம் மகாதேவா** (*Arunachalam Mahadeva*, 5 அக்டோபர் 1885 - 8 சூன் 1969) என்பவர் இலங்கையின் புகழ் பெற்ற சட்டவாக்க நிபுணரும், தூதுவரும் ஆவார். இவர் இலங்கை அரசாங்க சபையில் உட்துறை அமைச்சராகவும் 1948 முதல் 1950 வரை இந்தியாவுக்கான இலங்கைத் தூதராகவும் பணியாற்றியவர்.

வாழ்க்கைக் குறிப்பு
-------------------

இலங்கையின் தேசியத் தலைவர்களில் ஒருவரான சேர் பொன்னம்பலம் அருணாசலத்தின் மகனான மகாதேவா தந்தையைப் போலவே கொழும்பு றோயல் கல்லூரியில் கல்வி கற்றார். 1918 இல் எம். மூத்ததம்பி என்பவரின் மகள் சிவகாமியை மணந்தார். இவர்களுக்கு பாலகுமாரா, சுவர்ணம் என இரண்டு பிள்ளைகள். பேராசிரியர் தம்பையா நடராசா இவரது மருமகனாவார். தந்தை பொன்னம்பலம் அருணாசலம் ஆரம்பித்த இலங்கை தேசிய காங்கிரஸ் அமைப்பில் முக்கிய உறுப்பினராக இருந்து செயற்பட்டார் மகாதேவா.

அரசியலில்
---------

இலங்கை சட்டவாக்கப் பேரவைக்கு மேற்கு மாகாணப் பிரதிநிதியாக 1924 ஆம் ஆண்டிலும், யாழ்ப்பாணத் தொகுதிப் பிரதிநிதியாக இலங்கை அரசாங்க சபைக்கு 1934 இடைத்தேர்தலிலும், 1936இலும் தேர்ந்தெடுக்கப்பட்டார். யாழ்ப்பாண இளைஞர் காங்கிரஸ் ஏற்பாடு செய்த தேர்தல் புறக்கணிப்பு காரணமாக 1931 அரசாங்க சபைத் தேர்தலில் போட்டியிடவில்லை. மகாதேவா ஐக்கிய தேசியக் கட்சியின் நிறுவன உறுப்பினர்களில் ஒருவராக இருந்தார். அதன் துணைத் தலைவர்களில் ஒருவராகவும், செயலாளராகவும் பணியாற்றினார். டி. எஸ். சேனநாயக்கா அவைத் தலைவராக இருந்த போது அவரது ஐக்கிய தேசியக் கட்சியில் மகாதேவா உட்துறை அமைச்சராகப் பணியாற்றினார்.

1947 ஆம் ஆண்டில் இடம்பெற்ற நாடாளுமன்றத் தேர்தலில் யாழ்ப்பாணத்தில் ஐக்கிய தேசியக் கட்சியின் சார்பில் போட்டியிட்டு ஜி. ஜி. பொன்னம்பலத்திடம் தோற்றார். பொன்னம்பலத்திற்கு 14,324 வாக்குகளும் மகாதேவாவிற்கு 5,224 வாக்குகளும் கிடைத்தன. இந்தத் தேர்தல் தோல்வியை அடுத்து அவர் அரசியலில் இருந்து ஒதுங்கினார். அதன் பின்னர் அவர் இரண்டாண்டுகள் 1948 முதல் 1950 வரையில் இந்தியாவுக்கான இலங்கைத் தூதுவராகப் பணியாற்றினார். 1950 முதல் 1957 வரை பொது சேவை ஆணையத்தில் உறுப்பினராக இருந்தார்.

சமூகப் பணி
----------

கொழும்பு, கொச்சிக்கடையில் உள்ள பொன்னம்பலவாணேசுவரர் கோவிலின் மூத்த அறங்காவலராகவும், முகத்துவாரம் அருணாச்சலேசுவரர் கோவிலின் தலைமை அறங்காவலராகவும் இருந்து செய்ற்பட்டார். கொழும்பு விவேகானந்த சபை, யாழ்ப்பாணம் சைவ பரிபாலன சபை, கொழும்பு வடக்கு இந்து பரிபலன சபை ஆகியவற்றின் புரவலராக இருந்தார்.

மேற்கோள்கள்
-----------

1. ↑  "Obtuaries Swarnam Nadaraja". Archived from the original on 2008-03-28. பார்க்கப்பட்ட நாள் 2011-11-12.
2. ↑  "Sir Don Baron Jayatilaka — a great legacy". Archived from the original on 2015-09-12. பார்க்கப்பட்ட நாள் 2011-11-12.

வெளி இணைப்புகள்
---------------

* Sri Lanka's Envoys to India பரணிடப்பட்டது 2013-12-12 at the வந்தவழி இயந்திரம்
* Anyone can buy property in Jaffna பரணிடப்பட்டது 2012-02-19 at the வந்தவழி இயந்திரம்
* Conspiracy charge: no evidence
சோதி என அடையாளம் காட்டப்பட்ட முருகனின் வேல் இருக்கும் சிற்பம்
நவீன தமிழ் சைவ பாரம்பரியத்தில், **சோதி** என்னும் கொள்கை பெண்ணிய உருவகமாக கருதப்படுகிறது, இக்கடவுள் தமிழ் கடவுளான முருகனின் கையில் இருக்கும் வேலை பிரதிநிதித்துவப்படுத்தும் உருவகமாகும். மேலும் அவரின் தங்கையாக கருதப்படுகிறார்.

புராணம்
-------

சோதி தேவியை அவரது பிறப்பின் அடிப்படையில் இரண்டு புராணக்கதைகள் வழியாக அறிந்து கொள்ளலாம். 

முதல் புராணக்கதையின் படி, இவர், இந்துக்கடவுளான சிவனின் நெற்றிக்கண்ணின் ஒளிவட்டத்திலிருந்து வெளிப்படும் சோதியாக, அவரின் மகளாக வெளிப்படுகிறார். 

இரண்டாவது புராணக்கதையின் படி, சிவனின் நெற்றியில் இருந்து வந்த ஆறு பொறிகளிலிருந்து, முருகன் எப்படி வந்தாரோ அதே போலவே, மற்றொரு இந்துக்கடவுளான பார்வதி தேவியின் நெற்றியில் இருந்து வந்த ஒரு நெருப்புப்பொறியில் இருந்து இந்த சோதிக்கடவுள் வெளிவந்துள்ளார். பார்வதி தேவி தனது மகனான முருகனுக்கு அசுரன் சூரபத்மனை அழிக்க வேல் எனப்படும் ஆயுதமாக இத்தெய்வத்தை உருவாக்கியுள்ளார்.

அவரின் அண்ணனான முருகனின் கோவில்கள் அனைத்திலும் உருவமற்ற அல்லது *அரூப* நிலையில் இக்கடவுள் இருப்பதாக நம்பப்படுகிறது. மேலும் அவரின் தந்தையான நடராஜா (சிவனின் ஒரு வடிவம்) கையில் வைத்திருக்கும் சுடர் என்றும் கருதப்படுகிறார்.

வழிபாடு
-------

அகஸ்திய முனிவரின் முக்கிய பக்தி இயக்கமான **சோடசத்தில்**, மனித உடலின் நெற்றியில் இருக்கும் அஜ்னா சக்கரத்தில் இருக்கும் அமர்ந்திருக்கும் அன்னை மனோன்மணி, அவரது கணவர் (சதாசிவ வடிவில் சிவன்) மற்றும் அவர்களது மகள் ஜோதி ஆகியோரின் முக்கியத்துவம் சந்திரனின் வளர்ச்சி மற்றும் குறைதல் எவ்வாறு மனித உடலை பாதிக்கும் என்பதை விளக்கியுள்ளார். மேலும். 'ஓம்' என்ற பிரணவத் தத்துவத்திலிருந்து சோதி எவ்வாறு உருவாகிறது என்பதையும் இம்முனிவர் விவரித்துள்ளார்.

சோதிக்கடவுள் தன் சகோதரனுடன் இருப்பதால் **சரவணப்பாவை** என்றும் அழைக்கப்படுகிறாள், மேலும் பல முருகக் கோயில்களில் வேல் வடிவில் வழிபடப்படுகிறாள். இந்தியாவின் சில பகுதிகளில், அவர் வேத ராகாவுடன் தொடர்புடைய **ராயாகி** எனப்படும் தெய்வமாகவும் அடையாளம் காணப்படுகிறார். வட இந்தியாவில், அவள் **ஜ்வாலைமுகி** எனப்படும் தெய்வமாக அடையாளம் காணப்படுகிறாள்.

மேற்கோள்கள்
-----------

1. ↑   *Diaspora of the Gods: Modern Hindu Temples in an Urban Middle-Class World*. Oxford University Press, USA. பன்னாட்டுத் தரப்புத்தக எண்:978-0-19-515663-8. .
2. ↑  "Daughters of Shiva". 9 December 2012.
3. 1 2  "Skanda's Sister Jyoti". *murugan.org*."Skanda's Sister Jyoti". *murugan.org*.
கிழக்கிந்தியத் தீவுகளின் 1801 வருடத்திய நிலப்படம்.
  கிழக்கந்தியத் தீவுகள்
  இந்தியத் துணைக்கண்டம்
  இந்தீசு
  மேற்கத்திய நியூ கினியா
  மேற்கிந்தியத் தீவுகள்
  சிலநேரங்களில் மேற்கத்தியத் தீவுகளின் உள்ளடக்கமாக கொள்ளப்படும் நாடுகள்

**கிழக்கிந்தியத் தீவுகள்** அல்லது **இந்தியத் தீவுகள்** (*Indies*) அல்லது (*East Indies*) என்ற சொல்லாடல் இந்திய ஒன்றியம், பாக்கித்தான், வங்காளதேசம், மியான்மர், இலங்கை, மாலைத்தீவுகள் மேலும் தாய்லாந்து, கம்போடியா, லாவோஸ், புரூணை, சிங்கப்பூர், பிலிப்பீன்சு, கிழக்குத் திமோர், மலேசியா மற்றும் இந்தோனேசியா உள்ளடக்கிய தெற்கு மற்றும் தென்கிழக்காசியா பகுதிகளைக் குறிக்கும். குறிப்பாக தென்கிழக்காசியாவின் தீவுகளைக் குறிக்க *இன்டீசு* என்ற சொல் பயன்படுத்தப்படுகின்றது. இந்தியப் பண்பாட்டுத் தாக்கம் மிக்க பகுதிகளைக் குறிப்பதற்கான இச்சொல் சிந்து ஆற்றை ஒட்டி ஐரோப்பிய மொழிகளில் உருவாகியுள்ளது.

ஏறத்தாழ 300 ஆண்டுகளாக டச்சுக்காரர்களின் குடிமைப்படுத்தப்பட்ட பகுதிகளாக இருந்த பகுதிகள் (தற்போதைய இந்தோனேசியா) *டச்சுக் கிழக்கிந்தியத் தீவுகள்* எனப்படுகின்றன. எசுப்பானிய ஆதிக்கத்தில் இருந்த பகுதிகள் (தற்கால பிலிப்பீன்சு) *எசுப்பானியக் கிழக்கிந்தியத் தீவுகள்* எனப்பட்டன. கிழக்கிந்தியத் தீவுகளில் பிரான்சிய இந்தோசீனா, புரூணை, சிங்கப்பூர் போர்த்துகேசிய கிழக்குத் திமோர் ஆகியவையும் அடங்கும். ஆனால் டச்சு ஆதிக்கத்தில் இருந்த மேற்கு நியூ கினியா (மேற்கு பப்புவா) புவியியல்படி மெலனீசியாவின் அங்கமாகக் கருதப்படுவதால் கிழக்கிந்தியத் தீவுகளில் ஒன்றாக எடுத்துக் கொள்ளப்படுவதில்லை.

மேற்சான்றுகள்
-------------

1. ↑  Oxford Dictionary of English 2e, Oxford University Press, 2003, *"East Indies/East India"*
2. ↑  Britannica.com *"East Indies"*
**ஆண்ட்ரி நிரினா ராசொய்லினா** (*Andry Nirina Rajoelina*, ஆண்ட்ரி நிரினா ராஜொய்லினா, பிறப்பு: 1975) மடகாசுகர் அரசியல்வாதி. மார்ச் 2009 இல் நாட்டில் அரசுக்கெதிராக இடம்பெற்ற மக்கள் எழுச்சி, மற்றும் இராணுவப் புரட்சியை அடுத்து இவர் நாட்டின் குடியரசுத் தலைவராக 2009, மார்ச் 17 இல் இராணுவத் தலைமையினால் அறிவிக்கப்பட்டார். இவர் டிசம்பர் 2007 முதல் பெப்ரவரி 2009 வரை தலைநகர் அண்டனானரீவோவின் என்ற பகுதியின் நகரத் தந்தையாக இருந்தவர். இவரது பதவியை முன்னாள் சனாதிபதி மார்க் ரவலோமனானா பறித்ததைத் தொடர்ந்தே நாட்டில் ஆர்ப்பாட்டங்கள் ஆரம்பமாகின.

வாழ்க்கைக் குறிப்பு
-------------------

ராசொய்லினா 1994 முதல் 2000 வரை நகரில் களியாட்ட விழாக்களை நடாத்தும் தொழிலை மேற்கொண்டிருந்தார். தொலைக்காட்சி, மற்றும் வானொலி நிலையங்களையும் இவர் நடத்தி வருகிறார். டிசம்பர் 2007 இல் இவர் தலைநகர் அண்டனானரீவோவின் மேயராக 63.3 விழுக்காடு வாக்குகளினால் தெரிவானார்.

2009 புரட்சி
------------

டிசம்பர் 2008 இல் இவரது வைவா என்ற தொலைக்காட்சியில் முன்னாள் அதிபர் ஒருவரின் நேர்காணலை ஒளிபரப்பியதற்காக இத்தொலைக்காட்சி நிறுவனத்தை மூட சனாதிபதி உத்தரவிட்டார். இந்நடவடிக்கையை எல்லைகளற்ற செய்தியாளர்கள் கண்டித்து அறிக்கை விட்டிருந்தார்கள்.

சனவரி 31, 2009 இல் ராசொய்லினா முழு மலகாசிக் குடியரசுக்கும் தானே தலைவர் என ஒருதலைப்பட்சமாக அறிவித்தார். அத்துடன் சனாதிபதி தனது பதவியை விட்டு விலக வேண்டும் எனவும் அறிவித்தார். பெப்ரவரி 3 இல் ராசொய்லினா மேயர் பதவியில் இருந்து அகற்றப்பட்டார். இதனை ராசொய்லினா ஏற்க மறுத்து விட்டார்.

இதைத் தொடர்ந்து நாட்டில் வன்முறைகள் தலைதூக்கின. பெப்ரவரி மாதத்திலிருந்து அங்கு நடைபெற்றுவரும் வன்முறைகளில் குறைந்தது 135 பேர் கொல்லப்பட்டுள்ள அதேவேளை, கொள்ளைச் சம்பவங்களும் பெருமளவில் இடம்பெற்றன. இந்நிலையில், தலைநகரின் மத்தியிலுள்ள ஜனாதிபதி மாளிகையும் மத்திய வங்கியையும் கிளர்ச்சிப் படையினர் தமது கட்டுப்பாட்டுக்குள் கொண்டு வந்தனர்.

குடியரசுத் தலைவராதல்
--------------------

நாட்டில் இடம்பெற்ற பெரும் கிளர்ச்சியை அடுத்து சனாதிபதி மார்க் ரவலோமனானா தாம் பதவி விலகுவதாக அதிகாரபூர்வமாக அறிவித்தார். இதனையடுத்து ராசொய்லினாவை ஆட்சி அமைக்குமாறு இராணுவம் கேட்டுக் கொண்டதை அடுத்து ராசொய்லினா மார்ச் 18 ஆம் நாளன்று குடியரசுத் தலைவரானார். இவர் 2011 ஆம் ஆண்டு தேர்தல் நடத்தப் படும் வரையில் நாட்டின் குடியரசுத் தலைவராகப் பதவியில் இருப்பார் என இராணுவம் அறிவித்தது. ஜூன் 2023 இல், பிரெஞ்சு குடியுரிமையின் வெளிப்பாடு பாராளுமன்ற விசாரணையைத் தொடங்க வழிவகுத்தது, அதைத் தொடர்ந்து பிரான்சில் உள்ள மலகாசி புலம்பெயர்ந்த குடிமக்கள் குழு உயர் அரசியலமைப்பு நீதிமன்றத்தை கேள்விக்குள்ளாக்கியது.

மேற்கோள்கள்
-----------

1. ↑  DJ-turned mayor a thorn for government
2. ↑  "Mayor 'takes control' in Madagascar", அல் ஜசீரா
3. ↑  "Madagascar sacks capital city mayor", AFP, 3 February 2009.
கே. நட்வர் சிங் (2004)
**கே. நட்வர் சிங்** (Kunwar Natwar Singh 16 மே 1931) இந்திய அரசியல்வாதி, நடுவணரசு அமைச்சர், நூலாசிரியர் என அறியப் படுகிறார். அயலகத் துறையில் அதிகாரியாக 31 ஆண்டுகள் பணிசெய்துவிட்டு அரசியலுக்கு வந்தார்.

அரசியல் வாழ்க்கை
----------------

1984 இல் காங்கிரசில் சேர்ந்து அரசியல் வாழ்க்கையைத் தொடங்கிய நட்வர் சிங், இராசசுத்தான் பரத்பூர் தொகுதியிலிருந்து தேர்ந்தெடுக்கப்பட்டு நாடாளுமன்ற உறுப்பினர் ஆனார். 1985 இல் இராசீவ் காந்தி தலைமையில் இரும்பு, நிலக்கரி, சுரங்கத் துறை அமைச்சர் ஆனார். 1986-89 ஆண்டுகளில் வெளியுறவுத் துறை அமைச்சராகப் பணிபுரிந்தார். கே.நட்வர் சிங் 1989 இல் மதுரா தொகுதியிலிருந்து போட்டியிட்டுத் தோற்றார். 1998 இல் பரத்பூர் தொகுதியிலிருந்து வெற்றி பெற்று தேர்ந்தெடுக்கப்பட்டார்.

நரசிம்மராவுடன் ஏற்பட்ட கருத்து வேறுபாட்டால் அர்ஜுன் சிங், நா. த. திவாரி ஆகியோருடன் இணைந்து அனைத்திந்திய இந்திரா காங்கிரசு என்னும் பெயரில் புதிய கட்சியைத் தோற்றுவித்தார்.

2002இல் இந்திய மாநிலங்களவை உறுப்பினர் ஆனார். மன்மோகன் சிங் அமைச்சரவையில் வெளியுறவுத்துறை அமைச்சர் ஆனார். ஊழல் புகாரை முன்னிட்டு அவர் நீக்கப்பட்டார்.

2008 இல் நட்வர் சிங் தம் மகனுடன் மாயாவதி தலைமையிலான பகுஜன் சமாஜ் கட்சியில் சேர்ந்தார். அந்த ஆண்டிலேயே கட்சியிலிருந்து வெளியேற்றப் பட்டார்.

எழுதிய நூல்கள்
--------------

Maharaja Suraj Mal 1707-63 His Life and Times

My China Diary 1956-88

Walking with Lions

Curtain Raisers :Essays Reviews and letters

One life is not enough (Autobiography)

உசாத்துணை
---------
பசுமைமாறாக் காடுகள்.
**பசுமைமாறாக் காடுகள்** (Evergreen forests), நிலநடுக்கோட்டை சுற்றிக் காணப்படுகின்றன. இம்மண்டலத்தில் அதிகமான வெப்பமும் கனத்த மழைப்பொழிவும் இருக்கின்றது. ஆகையால் தாவரங்கள் துாிதமாகவும், அடா்த்தியாகவும் அதிக எண்ணிக்கையிலும் வளா்கின்றன. மேலும் பருவ காலங்கள் கிடையாது, ஆகையால் இத்தாவரங்கள் பசுமை மாறாமல் செழிப்பாக காணப்படுகின்றன.

நுாற்றுக்கணக்கான தாவர இனங்களும், செடிகளும் பசுமைமாறாக் காடுகளில் காணப்படுகின்றன. சில இனங்கள் புதா்கள், முட்செடிகள், கொடிகள் ஆகியவற்றைக் கொண்டிருக்கும். இக்காடுகளில் உள்ள மரங்கள் சராசாியாக 25-35 மீட்டா் உயரங்களுடன், விழுதுகளாலான அகன்ற அடிப்பாகத்துடன் காணப்படுகின்றன. அம்மரங்களைத்தவிர செடிகளும் கொடிகளும் வெவ்வேறு உயரங்களில் அடா்ந்து நெருக்கமாகவும் தொடா்ச்சியாகவும் வளா்ந்துள்ளன. ஆகையால் இக்காடுகள் பல அடுக்குகள் கொண்ட தோற்றத்தைக் கொண்டுள்ளது. இவ்வடுக்குகளில் சூாிய ஒளி கூட ஊடுருவ முடிவதில்லை.

மேற்கோள்கள்
-----------

1. ↑  Waring, R.H. and J.F. Franklin (June 29, 1979). "Evergreen Coniferous Forests of the Pacific Northwest". *Science Magazine* **204** (4400): 1380–6. doi:10.1126/science.204.4400.1380. பப்மெட்:17814182.. பார்த்த நாள்: April 28, 2017.
**அமராந்தேசி** (தாவர வகைப்பாட்டியல்: *Amaranthaceae*) ஒருபூவிதழ் வட்டமுடைய (Monochlamydeous) இருவிதையிலைக் குடும்பமாகும். அமராந்தேசியில் (Amaranthaceae) 64 பேரினங்களும் ஏறக்குறைய 800 சிற்றினங்களும் அடங்கியுள்ளன. இதற்கு அமரந்த் குடும்பம் (Amaranth family) என்ற பெயரும் உண்டு. இது வெப்ப மண்டலப் பகுதிகளில் (Tropics) முக்கியமாக ஆப்பிரிக்காவிலும், அமெரிக்காவிலும் பரவியிருக்கின்றது. 

ஒரு வகை அமராந்தேசி செடி
தென்னிந்தியாவில் இதன் 13 பேரினங்களும் 33 சிற்றினங்களும் இருக்கின்றன.

பொதுப்பண்புகள்
--------------

 
இதில் ஒரு அல்லது பல பருவச் (Annual or Perennial) செடிகளுண்டு. புதர்செடிகள் (Shrubs) குறைவு. இலைகள் தனித்தவை: மாற்று அல்லது எதிரமைவு (Opposite phyllotaxy) கொண்டவை: இலையடிச்சிதல்கள் இல்லை. மலர்கள் இருபாலானவை: சிலவற்றில் ஒரு பால் (Unisexual) மலர்களும் உண்டு: ஆரச்சமச்சீரானவை (Actinomorphic) ஒவ்வொரு மலருக்கும் சவ்வு போன்ற அல்லது மெல்லிய நிலைத்திருக்கக்கூடிய மலரடிச் சிதலுண்டு (Bract). இது போன்ற சிறு சிதல்கள் சோடியாக இருக்கும்.

அமராந்தேசி மலர் மலர்கள் தனித்தோ, ஸ்பைக் (Spike) அல்லது ரெசிம் (Raceme) மஞ்சரியிலோ காணப்படும். பூவிதழ் வட்டம் ஓர் அடுக்கில் (Perianth) 3-6 இதழ்களுடன் இருக்கும். முற்றிலும் இணையாமலோ, சற்று இணைந்தோ உலர் தோற்றத்துடன் காணப்படும். மகரந்தத் தாள்கள் 5 உண்டு. இவை இதழ்களுக்கு எதிர்ப்புறமாக அமைந்திருக்கும். பெரும்பாலும் தாள்கள் இணைந்து குழல் போன்று அமைந்திருக்கும். ஒவ்வொரு மகரந்தப் பையும் 4 அல்லது 2 அறைகள் கொண்டது. சூற்பை 2-3 சூலக இலைகளினால் ஆக்கப்பட்டு ஓர் அறையுடன், மேல்மட்டத்தில் அமைந்திருக்கும். சூல்கள் கேம்பைலோடிரோபஸ் (Campylotropous) வகையைச் சார்ந்து ஒன்று அல்லது ஒன்றுக்கு மேற்பட்டு அடித்தளச் சூல் அமைவுடன் (Basal Placentation) காணப்படும். சூலகத்தண்டும், சூலகமுடிகளும் 1-3 வரை இருக்கும். இதன் கனி, மேல் பாதியில் பிரியக்கூடிய வெடிகனி அல்லது சிறுகொட்டை (Circumscissile capsule) கனியாகும். கருமுளைசூழ் சதையைச் (Endosperm) சுற்றி வளைந்து காணப்படும்.

பொருளாதாரச் சிறப்பு
-------------------

முள்ளுக்கீரை (Amaranthus spinosus), பண்ணைக்கீரை (Celosia argentea), அல்மானியா நோடிஃபுளோரா (Allmania nodiflora), நாயுருவி ஆகியவைகளைச் செடிகளாக எங்குப் பார்த்தாலும் வளர்கின்றன. டிலாந்தீரா ஃபைக்காய்டிஸ் (Telanthera ficoldes), சீலோசியா (Celosia spp) காம்ஃபீரினா (Gomphrena spp) ஆகியவற்றின் சில சிற்றினங்கள் தோட்டங்களில் வளர்க்கப்படுகின்றன. தண்டுக்கீரை (Amaranthus tricolor) (A.paniculatus), பொன்னாங்கண்ணிக்கீரை (Alternanthera sessilis), (Alternanthera triandra) ஆகியவை சமைத்து உண்ணப்படுகின்ற கீரை வகைகளாகும். பால் சுரத்தலை அதிகரிக்க முள்ளுக்கீரையைப் பயறு வகைகளுடன் கொதிக்க வைத்து மாடுகளுக்குக் கொடுப்பார்கள். நாயுருவியின் சாறு சிறுநீர்ப்போக்கியாகப் (Diuretic) பயன்படுகிறது. மேலும் இது சிறுநீரக மகோதரத்தை (Renal Dropsy) குணப்படுத்தும் தன்மை வாய்ந்தது. இதன் மஞ்சரி அல்லது விதைகளை அரைத்துப் பற்றுப்போட்டு பூச்சிக்கடியினால் ஏற்படும் நச்சு விளைவைப் போக்க முடியும்.

நூலோதி
------

1. Gamble J.S. FI. Pres. Madras. Vol.-II (Repr.) 815-826, 1956
2. Lawrence G.H.M. Taxonomy of Vascular plants. Pp. 823, The Macmillan Co. New York, 1951.
3. The Wealth of India, Vol.I pp. 254 CSIR pubi. New Delhi, 1948.
4. Willis, J.C.A Dictionary of Flowering Plants & Ferns (7th Ed.Revd.Airy Shaw, H.K.) pp. 1214, Cambridge University Press, London, 1966.

மேற்கோள்கள்
-----------

1. தஞ்சை தமிழ்ப் பல்கலைக்கழகம் வெளியீடு : அறிவியல் களஞ்சியம் தொகுதி 1 பக்கம் எண்:898
**இ. எசு. எம். பக்கீர் முகம்மது** (பிறப்பு: ஏப்ரல் 28, 1937) ஓர் இந்திய அரசியல்வாதி ஆவார். இவர் தஞ்சாவூர் மாவட்டம், கும்பகோணத்தில் 1937 ஆம் ஆண்டு ஏப்ரல் மாதம் 28 ஆம் தேதி சேக் மைதீன் என்னும் புகையிலை தொழிலதிபருக்கு மகனாக பிறந்தார். இவர் 1980 ஆம் ஆண்டில் நடந்த தமிழ்நாடு சட்டமன்றத் தேர்தலில், தஞ்சாவூர் மாவட்டத்தின் தொகுதிகளில் ஒன்றான கும்பகோணம் சட்டமன்றத் தொகுதியில், இந்திய தேசிய காங்கிரசின் சார்பாக போட்டியிட்டு வெற்றிபெற்றார். இவர் 1984, 1989 ஆகிய ஆண்டுகளில் நடந்த மக்களவை தேர்தலில், மயிலாடுதுறை மக்களவைத் தொகுதியில், இந்திய தேசிய காங்கிரசின் சார்பில் போட்டியிட்டு வெற்றிபெற்றார்.. இவர் சனவரி 28, 1991 ஆம் ஆண்டு மரணமடைந்தார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1980 | கும்பகோணம் | இதேகா | 59.79% |

### நாடாளுமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1984 | மயிலாடுதுறை | இதேகா | 60.16 % |

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1989 | மயிலாடுதுறை | இதேகா | 52.42 % |

மேற்கோள்கள்
-----------

1. ↑  "1980 Tamil Nadu Election Results, Election Commission of India" (PDF). Archived from the original (PDF) on 2018-07-13. பார்க்கப்பட்ட நாள் 2018-02-20.
2. ↑  9th Lok Sabha Members Bioprofile PACKEER MOHAMED, SHRI E.S.M
பிரான்சில் உள்ள பைரினீசு வண்டல் விசிறி
**வண்டல் விசிறி**  *(alluvial fan)* என்பது செறிந்த படிவிடத்தில் இருந்து விசிறி போல விரிந்தமையும் வண்டல் மட்படிவாகும். இவை மலைப்பாங்கான வறள், பகுதி வறள் பகுதிகளில் அமைகின்றன. இவை பேரளவு மழைபொழியும் ஈரப்பதம் கூடிய பகுதிகளிலும் பனியாற்றுப் பகுதிகளிலும் அமையலாம். இவை 1 ச.கி.மீ இலிருந்து 2000 ச.கிமீ பரப்பளவில் அமைகின்றன.

வண்டல் விசிறி என்பது ஆற்று நீரோட்டத்தால் ஏற்படும் நில வடிவமைப்பாகும். ஆறு மலையில் இருந்து ஓடி வருகின்ற போது, வேகம் குறைந்து அது தன்னுடைய சுமையின் ஒரு பகுதியையோ அல்லது முழுவதையுமோ படியச் செய்கிறது. மேலும், ஆற்றின் சுமை அதிகமாகும் போது படிதல் ஏற்படுகிறது. இவ்வாறு ஆற்றால் குவிக்கப்பட்ட பொருள்களை வண்டல் மண் என்கிறோம்.

மலையிலிருந்து குறுகிய கணவாயில் ஓடிவந்த ஆறு சமநிலத்தில் இறங்கி பரவலாக விரிந்து ஓடும்போது அதனுடைய வேகம் திடீரென்று குறைந்து, கடத்திக் கொண்டு வரப்பட்ட வண்டல் மலையடிச் சரிவில் படிகிறது. இந்தப் படிவு விசிறி வடிவம் உடையதாக இருப்பதால் இதனை வண்டல் மண் விசிறி என்பா்.

தெற்கு ஈரானில் உள்ள வண்டல் விசிறி

உசாத்துணை
---------

* மேல்நிலை - முதலாம் ஆண்டு - புவியியல், தமிழ்நாடு பாட நூல் கழகம், சென்னை-6.
* Alkinani, Majid; Merkel, Broder (April 2017). "Hydrochemical and isotopic investigation of groundwater of Al-Batin alluvial fan aquifer, Southern Iraq". *Environmental Earth Sciences* **76** (7): 301. doi:10.1007/s12665-017-6623-8. Bibcode: 2017EES....76..301A.
* Bapalu, G. V.; Sinha, R. (2005). "GIS in Flood Hazard Mapping: a case study of Koshi River Basin, India". *GIS Development Weekly* **1** (13): 1–6.. பார்த்த நாள்: 5 September 2013.
* Ahamed,E.(1982), Physical Geography, Kalyani Publishers, New Delhi
**அரசுத் தலைவர்** (*Head of government*) என்பவர் ஒரு நாட்டு அரசின் செயலாட்சிப் பிரிவில் உயரிய அல்லது இரண்டாவது உயரிய அதிகாரி ஆவார். இவர் பொதுவாக செயலாட்சி அதிகாரம் கொண்ட அமைச்சரவை அல்லது செயலரவையைத் தலைமையேற்று வழிநடத்துவார். நாடாளுமன்ற மக்களாட்சி முறைமைகளில் அரசுத் தலைவரும் நாட்டுத் தலைவரும் இரு வேறு நபர்களாக இருப்பர். அதில் நாட்டுத் தலைவர் அரசராகவோ குடியரசுத் தலைவராகவோ இருப்பார். அரசின் தலைவராக தலைமை அமைச்சர் இருப்பார். வேறு சில நாடுகளில் அரசுத் தலைவரே நாட்டுத் தலைவராகவும் செயல்படுகிறார். எடுத்துக்காட்டாக ஐக்கிய அமெரிக்கா, பிரேசில், இலங்கை போன்ற மக்களாட்சி முறைமைகளில் குடியரசுத் தலைவரே நாட்டுத் தலைவராகவும் அரசுத் தலைவராகவும் செயல்படுகிறார். பிரான்சு போன்ற சில நாடுகளில் குடியரசுத் தலைவர் மற்றும் தலைமை அமைச்சர் ஆகிய இருவருமே அரசத் தலைவர்களாக செயல்படுகின்றனர். சுவிட்சர்லாந்து மற்றும் சான் மரினோ ஆகிய இரு நாடுகளில் மட்டும் பல்வேறு தலைவர்கள் அடங்கிய குழு அரசை தலைமையேற்று நடத்தும் முறை பின்பற்றப்படுகின்றது

மேற்கோள்கள்
-----------

1. ↑  As in article 7 of the Vienna Convention on the Law of Treaties, article 1 of the Convention on the Prevention and Punishment of Crimes against Internationally Protected Persons, including Diplomatic Agents and the United Nations protocol list)
2. ↑  HEADS OF STATE, HEADS OF GOVERNMENT, MINISTERS FOR FOREIGN AFFAIRS பரணிடப்பட்டது 27 செப்தெம்பர் 2012 at the வந்தவழி இயந்திரம், Protocol and Liaison Service, United Nations (19 October 2012). Retrieved 29 July 2013.
3. ↑  Vienna Convention on the Law of Treaties 1969 பரணிடப்பட்டது 17 அக்டோபர் 2013 at the வந்தவழி இயந்திரம், International Law Commission, United Nations. Retrieved 29 July 2013.
**மீரா குமார்** (பிறப்பு;மார்ச் 31, 1945) இந்திய அரசியல்வாதியும் நாடாளுமன்றத்தின் மக்களவை உறுப்பினரும் ஆவார். மீரா குமாரின் தந்தை முன்னாள் துணைப் பிரதமரும் தலித் மக்களின் தலைவருமான ஜெகசீவன்ராம் ஆவார். இவருடைய தாயார் இந்திய விடுதலைப் போராட்ட வீரரான இந்திராணி தேவி ஆவார். இவரின் கணவர் மஞ்சுல் குமார் உச்ச நீதிமன்றத்தில் வழக்குரைஞராக பணிபுரிபவர். இவர்களுக்கு அன்சூல், சுவாதி மற்றும் தேவங்னா ஆகிய மூன்று பிள்ளைகள் உள்ளனர். அனைவரும் திருமணம் ஆனவர்கள்.

அரசியல் வாழ்க்கை
----------------

இவர் பீகாரில் உள்ள சசார் தொகுதியில் இருந்து இந்திய மக்களவைக்கு 2009 மே மாதம் நடைபெற்றத் தேர்தலின் மூலம் மக்களால் தேர்ந்தெடுக்கப்பட்டார். 2009 - 2014 காலகட்டத்தில் இந்திய நாடாளுமன்றத்தின் மக்களவைத் தலைவராக பொறுப்பு வகித்தார். இந்திய நாடாளுமன்றத்தின் மக்களவைத் தலைவராக பொறுப்பு வகித்த முதல் (தலித்) பெண் இவராவார்.

2014ஆம் ஆண்டு பிஹாரின் சாசாராம் மக்களவைத் தொகுதியில் காங்கிரஸ் சார்பில் போட்டியிட்டு, பா.ஜ.காவின் சேகடி பஸ்வானிடம் தோற்றார். 2017 ஆம் ஆண்டில் நடந்த குடியரசுத் தலைவர் தேர்தலில் ஐக்கிய முற்போக்குக் கூட்டணி (இந்தியா) வின் சார்பில் போட்டியிட்டுத் தோற்றார்

மேற்கோள்கள்
-----------

1. ↑
பிள்ளை அல்லது **பிள்ளைமார்** (*Pillaimar*), (IPA: [piɭːai̯]) "ராஜாவின் குழந்தை" அல்லது "ராஜபுத்ரா" அல்லது "குழந்தை", [piːaiːn] என்பது இந்தியா மற்றும் இலங்கையின் மலையாளம் மற்றும் தமிழ் பேசும் மக்களிடையே காணப்படும் ஒரு பெயர்.[1]

கேரளாவில், இது பாரம்பரியமாக உயர் சாதி நாயர்களாலும் சில பிராமணர்களாலும் பயன்படுத்தப்படுகிறது, மேலும் இது பெரும்பாலும் கேரளாவின் ஆட்சியாளர்களின் அரச குடும்பங்களால் பரிமாறப்படுகிறது.

தமிழ்நாட்டில், இது பொதுவாக பல்வேறு வேளாளர் துணை சாதிகளிடையே பயன்படுத்தப்படுகிறது. 

பொதுவாக, "கேரளாவின் பிள்ளைப் பெயர்" மற்றும் "தமிழ்நாட்டின் பிள்ளைப் பெயர்" ஆகிய சொற்கள் இரண்டு வெவ்வேறு அர்த்தங்களைக் கொண்டிருக்கின்றன, அவை நேரடியாக தொடர்புடையவை அல்ல.

தோற்றம்
-------

பிள்ளை என்ற சொல்லுக்கு தமிழ் மொழியில் "மைந்தன்"என்று பொருள். இத்தலைப்பானது ஒரு தனி பெயராகவோ அல்லது பெயருக்கு பின்னோட்டமாகவோ பயன்படுத்தப்படுகிறது.

பிள்ளை பட்டம் பயன்படுத்தும் தமிழக சாதிகள்
-----------------------------------------

  

1. வெள்ளாளர்
2. யாதவர்
3. கருணீகர்
4. குயவர்
5. சேனைத்தலைவர்

ஆகிய சமூகத்தினர் இப்பெயரை பயன்படுத்துகின்றனர்.

மேற்கோள்கள்
-----------

1. ↑  Conference, Association of South Asian Archaeologists in Western Europe International; Parpola, Asko (1994) (in en). *Annales Academiae Scientiarum Fennicae*. Suomalainen Tiedeakatemia. பக். 580. பன்னாட்டுத் தரப்புத்தக எண்:9789514107290. .
2. ↑  University, Vijaya Ramaswamy, Jawaharlal Nehru (2017-08-25) (in en). *Historical Dictionary of the Tamils*. Rowman & Littlefield. பக். 268. பன்னாட்டுத் தரப்புத்தக எண்:9781538106860. .
3. ↑  Pfister, Raymond (1995) (in en). *Soixante ans de pentecôtisme en Alsace (1930-1990): une approche socio-historique*. P. Lang. பக். 166. பன்னாட்டுத் தரப்புத்தக எண்:9783631486207. .
4. ↑  Pandian, Jacob (1987) (in en). *Caste, Nationalism and Ethnicity: An Interpretation of Tamil Cultural History and Social Order*. Popular Prakashan. பக். 110. பன்னாட்டுத் தரப்புத்தக எண்:9780861321360. .
**இராம் சுவரூப் சர்மா** (10 ஜூன் 1958 - 17 மார்ச் 2021) என்பவர் இந்திய அரசியல்வாதி மற்றும் பாரதிய ஜனதா கட்சியின் உறுப்பினர் ஆவார். இவர் 2014 மற்றும் 2019ஆம் ஆண்டுகளில் மக்களவைக்கு தேர்ந்தெடுக்கப்பட்டார்.

அரசியல் பணி
-----------

இமாச்சல பிரதேசத்தின் மண்டி மாவட்டத்தில் உள்ள ஜோகிந்தர்நகரில் சர்மா பிறந்தார். சர்மா பா. ஜ. க. வின் (மண்டி மாவட்டம்) அமைப்புச் செயலாளராக இருந்தார். பின்னர் பாஜகவின் (இமாச்சலப் பிரதேசம்) அமைப்புச் செயலாளராக பதவி உயர்த்தப்பட்டார். இவர் மாநில உணவு மற்றும் குடிமைப்பொருள் வழங்கும் அமைப்பின் துணைத்தலைவராகவும் பணியாற்றியுள்ளார்.

2014ஆம் ஆண்டு நடைபெற்ற இந்திய நாடாளுமன்றப் பொதுத் தேர்தலில் பாஜக வேட்பாளராக மண்டி தொகுதியில் போட்டியிட்டார். இத்தேர்தலில் இவர் இந்திய தேசிய காங்கிரசு வேட்பாளர் ஸ்ரீமதியை தோற்கடித்து வெற்றி பெற்றார். இமாச்சல பிரதேசத்தில் நடந்த தேர்தலில் 4 நாடாளுமன்றத் தொகுதிகளிலும் பாஜக வெற்றி பெற்றது. இவர் 2019இல் மீண்டும் தேர்ந்தெடுக்கப்பட்டார்.

இறப்பு
------

சர்மா 17 மார்ச் 2021 அன்று புது தில்லியில் இறந்தார். இவர் தனது அறையில் தூக்கில் தொங்கிய நிலையில் காணப்பட்டார். மேலும் இவரது மரணம் தற்கொலையா என தில்லி போலீசார் விசாரணை நடத்தி வருகின்றனர்.

மேற்கோள்கள்
-----------

1. ↑  Sen, Meghna (17 March 2021). "Himachal Pradesh BJP MP Ram Swaroop Sharma found dead at Delhi residence" (in en). *mint*. .
2. ↑  "Shimla BJP to field Ram Swaroop Sharma from Mandi LS seat". *Business Standard India*. Press Trust of India. 26 March 2014. .
3. ↑  Sengar, Mukesn Singh; Nair, Arun (March 17, 2021). "BJP MP Ram Swaroop Sharma Found Dead At Delhi Home, Suicide Suspected". *NDTV*. பார்க்கப்பட்ட நாள் March 17, 2021.
**சசிகலா புஷ்பா** தமிழக பாஜக துணைத் தலைவரும்,முன்னாள் இந்திய மாநிலங்களவை உறுப்பினரும் ஆவார். இவர் தூத்துக்குடி மாநகராட்சி மன்றத் தலைவராக 2011 முதல் 2014 வரை இருந்துள்ளார்.

திமுகவைச் சேர்ந்த திருச்சி சிவா என்பவரை அடித்ததற்காக அஇஅதிமுகவில் இருந்து ஆகத்து 1,2016 அன்று நீக்கப்பட்டார். இவரை செயலலிதா அடித்ததாகவும், தனக்கு உரிய பாதுகாப்பு வழங்கக் கோரியும் மாநிலங்களவையில் முறையிட்டார்.

மறுமணம்
-------

இவரது முன்னால் கணவரான லிங்கேசுவரா திலகனிடம் சட்ட ரீதியாக 2018ஆம் ஆண்டு மணமுறிவுப் பெற்றுக்கொண்டார். பின்பு ராமசாமி என்பவரை திருமணம் செய்யப்போவதாக ஊடக வாயிலாகத் தகவல்கள் பரவியது. இதற்கு எதிராக ராமசாமியின் மனைவியான சத்யபிரியா என்பவர் மதுரை குடும்பநல நீதிமன்றத்தில் வழக்குத் தொடர்ந்தார். தனக்கும் ராமசாமிக்கும் 2014ஆம் ஆண்டு திருமணம் நடைபெற்றது, அவருக்கும் எனக்கும் 2016ஆம் ஆண்டு பெண் குழந்தை பிறந்துள்ளது. அவர், என்னைப் பாலியல் ரீதியாகத் துன்புறுத்தியுள்ளார். தற்போது, எனக்குத் தெரியாமல் இன்னொரு திருமணம் செய்து கொள்ளவுள்ளார், அதைத் தடுக்க வேண்டும் என்று நீதிமன்றத்தில் வழக்குத் தொடர்ந்தார். இந்த வழக்கை விசாரித்த நீதிமன்றம் ராமசாமி மறுமணம் செய்ய விரும்பினால் சட்ட ரீதியாக அவரது மனைவியான சத்யாபிரியாவை மணமுறிவுப் பெற்றுக்கொண்டு திருமணம் செய்யலாம் என்றும் இந்த திருமணத்திற்கு தடைவிதித்தது. எனினும் நீதிமன்ற தடையைமீறி மார்ச்சு 26, 2018ஆம் ஆண்டு சசிகலா புஷ்பா-ராமசாமிக்கும் தில்லியில் திருமணம் நடைபெற்றது.

மேற்கோள்கள்
-----------

1. ↑  "கணவருடன் விவாகரத்து சசிகலா புஷ்பாவுக்கு மறுமணம்??". Archived from the original on 2018-03-22. பார்க்கப்பட்ட நாள் 2018-03-20. நக்கீரன்.
2. ↑  "Members Page". Archived from the original on 2011-05-29. பார்க்கப்பட்ட நாள் 2016-12-23.
3. ↑  "AIADMK sacks Sasikala Pushpa after she alleges 'threat to life' in Rajya Sabha - Times of India".
4. ↑  "AIADMK expels Sasikala Pushpa" (in en-IN). *The Hindu*. 2016-08-01. .
5. ↑  "சசிகலா புஷ்பாவிற்காக ரத்தம் சொட்ட அடிவாங்கிய லிங்கேஸ்வர திலகன் - பிளாஷ்பேக்". (20 மார்ச்சு 2018). ஒன் இந்தியா தமிழ்
6. ↑  "நீதிமன்றத் தடையை மீறி சசிகலா புஷ்பா - ராமசாமி திருமணம்! - டெல்லியில் கோலாகலம்". விகடன் (26 மார்ச்சு 2018)
**எச். ஜே. கனியா** (*Sir Harilal Jekisundas Kania*)( நவம்பர் 3, 1890—நவம்பர் 6, 1951) என்பவர் இந்திய உச்ச நீதிமன்றத்தின் முதன் முதலாக அமர்த்தப்பட்ட தலைமை நீதிபதி ஆவார்.

வாழ்க்கைக் குறிப்பு
-------------------

குசராத்து மாநிலத்தில் சூரத்தில் பிறந்த இவருடைய தாத்தா ஆங்கில அரசில் வருவாய்த் துறை அதிகாரியாகவும், தந்தையார் சமசுக்கிருத பேராசிரியராகவும் இருந்தார்கள். கனியா பாவ் நகரில் உள்ள சமல்தாசு கல்லூரியில் இளங்கலைப் பட்டமும் மும்பை அரசு சட்டக் கல்லூரியில் எல். எல். பி. மற்றும் எல். எல். எம். ஆகிய சட்டக் கல்வியை முடித்தார்.

நீதிமன்ற பணி
------------

1915-ல் மும்பை உயர்நீதி மன்றத்தில் பாரிஸ்டராகத் தொழில் தொடங்கினார். 1930-ல் மும்பை உயர்நீதி மன்றத்தில் தற்காலிக நீதிபதியாகவும் பின்னர் கூடுதல் நீதிபதியாகவும் ஆனார். 1947-ல் மும்பை உயர்நீதிமன்ற முதன்மை நீதிபதியாக ஆனார்.

இந்திய நாடு 1950 சனவரி 26ஆம் நாள் குடியரசு ஆனதும் இந்திய அரசு கனியாவை இந்திய உச்சநீதி மன்ற முதன்மை நீதிபதியாக பதவியில் அமர்த்தியது. குடியரசுத் தலைவர் இராசேந்திர பிரசாத் கனியாவுக்குப் பதவிப் பிரமாணம் செய்து வைத்தார். பதவியில் இருக்கும்போதே மாரடைப்பால் கனியா காலமானார்..

இதனையும் காண்க
--------------

* இந்தியத் தலைமை நீதிபதிகளின் பட்டியல்

மேற்கோள்
--------

1. ↑  "Former Hon'ble Chief Justices' of India: Hon'ble Mr. Justice Harilal Jekisundas Kania". Supreme Court of India. பார்க்கப்பட்ட நாள் 20 January 2016.
2. ↑  Gardbois Jr. George H. (2011). *Judges of the Supreme Court of India 1950-1989*. Oxford University Press. பக். 13–20. பன்னாட்டுத் தரப்புத்தக எண்:978-0-19-807061-0.. பார்த்த நாள்: 2016-01-20.

உசாத்துணை
---------

* Short Biography Justice H.J. Kania
ராதா யாதவ்
**ராதா பிரகாஷ் யாதவ்** (Radha Prakash Yadav (பிறப்பு:ஏப்ரல் 21 ,2000) இந்தியப் பெண்கள் துடுப்பாட்ட அணி வீராங்கனை ஆவார். இவர் மும்பை, பரோடா மற்றும் மேற்கு இந்தியா ஆகிய அணிகளுக்காக விளையாடி வருகிறார். இவர் 4 முதல் தரத் துடுப்பாட்டம், 13 பட்டியல் அ துடுப்பாட்டம் மற்றும் 16 பெண்கள் பன்னாட்டு இருபது20 போட்டிகளில் விளையாடியுள்ளார். இவர் சனவரி 10, 2015 இல் கேரள மாநில துடுப்பாட்ட அணிக்கு எதிராக தனது முதல் உள்ளூர்த் துடுப்பாட்டப் போட்டியில் விளையாடினார்.

ஆரம்பகால வாழ்க்கை
-----------------

இவர் மும்பையிலுள்ள கண்டிவலியில் (மேற்கு) பிறந்தார். இவரின் தந்தை பழவியாபாரி ஆவார். இவரின் கடைக்குப் பின்னால் 225 சதுரடி உள்ள வீட்டில் இவர்கள் வசித்து வந்தனர். இவர் சிறுவயதில் அங்குள்ள ஆண்குழந்தைகளிடன் இணைந்து துடுப்பாட்டம் விளையாடத் துவங்கியுள்ளார். பின் இவரின் பயிற்சியாளர் இவருக்கு 12 வயதாக இருக்கும் போது இவரின் திறமையை அறிந்து இவருக்கு பயிற்சி வழங்கினார். பின் 2013இல் போரிவலி சென்றார். தற்போது இவர் வித்யா குஞ்ச் பள்ளியில் கல்விகற்கிறார்.

துடுப்பாட்ட வாழ்க்கை
--------------------

பெப்ரவரி 13, 2018 இல் மேற்கிந்தியத் தீவுகள் பெண்கள் துடுப்பாட்ட அணிக்கு எதிராக நடைபெற்ற பெண்கள் பன்னாட்டு இருபது20 போட்டியில் இவர் அறிமுகமானார்.

2018 ஆம் ஆண்டில் மேற்கிந்தியத் தீவுகளில் நடைபெற்ற ஐசிசி பெண்கள் பன்னாட்டு இருபது20 உலகக்கோப்பைத் தொடரில் இவருக்கு அணியில் இடம் கிடைத்தது. அந்தத் தொடரில் 5 போட்டிகளில் விளையாடி 8 இலக்குகளை வீழ்த்தி அதிக இலக்குகளை வீழ்த்திவர்களின் பட்டியலில் முதலிடம் பிடித்தார்.

சான்றுகள்
---------

  



1. ↑  "ராதா யாதவ்-". *கிரிக் அர்சிவ்*.
2. ↑  Statistics
3. ↑  Mumbai vs Kerala
4. 1 2  "Radha Yadav, Mumbai Vegetable Vendor's Daughter Becomes India Cricketer". `{{cite web}}`: Cite has empty unknown parameter: `|dead-url=` (help)
5. ↑  "RADHA YADAV". `{{cite web}}`: Cite has empty unknown parameter: `|dead-url=` (help)
6. ↑  "Radha Yadav followed her first coach to Vadodara". `{{cite web}}`: Cite has empty unknown parameter: `|dead-url=` (help)
7. ↑  "1st T20I, India Women tour of South Africa at Potchefstroom, Feb 13 2018". *ESPN Cricinfo*. பார்க்கப்பட்ட நாள் 13 February 2018.
8. ↑  "Indian Women's Team for ICC Women's World Twenty20 announced". *Board of Control for Cricket in India*. Archived from the original on 28 செப்டம்பர் 2018. பார்க்கப்பட்ட நாள் 28 September 2018. `{{cite web}}`: Check date values in: `|archive-date=` (help)
9. ↑  "India Women bank on youth for WT20 campaign". *International Cricket Council*. பார்க்கப்பட்ட நாள் 28 September 2018.
10. ↑  "ICC Women's World T20, 2018/19 - India Women: Batting and bowling averages". *ESPN Cricinfo*. பார்க்கப்பட்ட நாள் 23 November 2018.
**ஆலப்புழா பசுமை ஏலக்காய்** (*Alleppey Green Cardamom*) என்பது கேரளாவின் இடுக்கி மாவட்டத்தின் ஏலக்காய் மலைப்பகுதியில் வளர்க்கப்படும் பச்சை வகை உலர்ந்த ஏலக்காய் ஆகும்.

ஆலப்புழா ஏலக்காய் என்று அழைக்கப்படுவதற்கு இது ஆலப்புழாவில் விளைவது மட்டும் காரணமல்ல. மாறாக ஆலப்புழா முந்தைய திருவாங்கூரில் ஏலக்காய் பதப்படுத்தப்பட்டு விற்பனை செய்யும் முக்கியத் தளமாக இருந்தது. 18ஆம் நூற்றாண்டில் திருவிதாங்கூர் மன்னர்கள் ஏலக்காயின் வர்த்தகம் மற்றும் ஏற்றுமதியில் அரசின் ஏகபோகத்தைக் கொண்டிருந்தனர். பிரித்தானியாவின் இந்தியப் பேரரசு, திருவிதாங்கூர்-டச்சுப் போர்களுடனான மன்னர்களுக்கிடையேயான புரிதல் , மார்த்தாண்டா வர்மரின் கீழ் பிரித்தானிய உதவியுடன் அதிகாரத்தைப் பலப்படுத்துதல் போன்றவை இத்தகைய ஏகபோகம் வரக் காரணமாக இருந்தன. இது திருவிதாங்கூர் மாநிலத்தில் உள்ள ஏலக்காயின் அனைத்து பொருட்களும் ஆலப்புலாவியில் உள்ள மாநில மண்டி மூலம் மட்டுமே விற்கப்பட்டது. திருவாங்கூரில் ஆலப்புழா முக்கிய துறைமுகமாக இருந்தது. இது ஆலப்புழாவில் ஏலக்காய் தரம் பிரித்தல் பதப்படுத்துதல் செயலாக்கத்திற்கு வழிவகுத்தது. இதன் விளைவாக இப்பகுதியிலிருந்து மிக உயர்ந்த தரமாக உற்பத்தி செய்யப்பட்ட ஏலக்காய் *ஆலப்புழா பசுமை ஏலக்காய்* என்று பெயர் பெற்றது*.* கொச்சி சந்தை மற்றும் துறைமுகத்தின் எழுச்சி, ஆலப்புழா முக்கிய ஏற்றுமதி சந்தையாக மாறியது. சிறந்த செயலாக்க வசதிகள், ஏராளமான மூலப்பொருட்கள், திறமையான உழைப்பாளர்கள் மற்றும் அதனுடன் தொடர்புடைய உள்கட்டமைப்பு போன்றவற்றின் வளர்ச்சி, ஆலப்புழையினை முக்கிய சந்தைத் துறைமுகமாக மாற்றியது.

ஆலப்புழா ஏலக்காய் ஒரு தனித்துவமான தரமுடையது. இது சூளையில் உலர்த்தப்பட்டது. உயர்ந்த மனம், தரம், பச்சை நிறத்தின் சீரான தோற்றம் மற்றும் மூன்று மூலை ரிப்பட் தோற்றம் கொண்டது.

புவியியல் அறிகுறி உரிமைகள்
--------------------------

ஆலப்புழா பசுமை ஏலக்காய் 2005ஆம் ஆண்டில் புவிசார் குறியீடு அந்தஸ்தைப் பெற்றது.

மேலும் காண்க
------------

* குடகு பசுமை ஏலக்காய்
* பைதாகி மிளகாய்
* பெங்களூர் நீல திராடை
* பெங்களூர் ரோசு வெங்காயம்
* நஞ்சன்கூடு வாழைப்பழம்

மேற்கோள்கள்
-----------

1. ↑  "Archived copy". Archived from the original on 2016-03-05. பார்க்கப்பட்ட நாள் 2013-01-21.`{{cite web}}`: CS1 maint: archived copy as title (link)
**தாமஸ் பேபிங்டன் மெக்காலி** (Thomas Babington Macaulay/ˈbæbɪŋtən məˈkɔːli/ 25 அக்டோபர் 1800-28 -டிசம்பர் 1859) பரவலாக மெக்காலே என அறியப்படும் இவர் ஒரு பிரித்தானிய வரலாற்றாசிரியரும், 1839 முதல் 1841 வரை போர்ச் செயலாளராகவும், 1846 முதல் 1848 வரை ஆட்சிக் குழுத் தளபதியும் அரசியல்வாதியும் ஆவார்.

மேற்கத்திய ஐரோப்பிய கலாச்சாரத்தின் மேன்மை மற்றும் அதன் சமூக-அரசியல் முன்னேற்றம் குறித்தான தனது வாதத்தை வெளிப்படுத்திய மெக்காலியின் *தி ஹிஸ்டரி ஆஃப் இங்கிலாந்து*, விக் வரலாற்றின் உரைநடை பாணிக்கு சிறந்த எடுத்துக்காட்டகப் பார்க்கப்படுகிறது.

ஆரம்பகால வாழ்க்கை
-----------------

மெக்காலி 1800 அக்டோபர் 25இல் இலீசெஸ்டர்சயரில் உள்ள இரோத்லி டெம்பிளில் பிறந்தார்.இவரது தந்தை சாச்சாரி மெக்காலி இசுக்காட்லாந்தின் காலனித்துவ ஆளுநர், ஒழிப்புவாதியும் ஹன்னா மோரின் முன்னாள் மாணவரும் ஆவார். அவர்கள் தங்கள் முதல் குழந்தைக்கு இவரது மாமா தாமஸ் பாபிங்டன், லீசெஸ்டர்ஷைர் நில உரிமையாளர் மற்றும் அரசியல்வாதியின் பெயரை வைத்தனர்.

இந்தியா (1834-1838)
-------------------

ஜான் பார்ட்ரிட்ஜ் வரைந்த மெக்காலி
1830 ஆம் ஆண்டில் மெக்காலே, இலான்ஸ்டவுன் மார்க்வெஸின் அழைப்பை ஏற்றுக்கொண்டார், அவர் கால்னேவின் பாக்கெட் பெருநகரத்திற்கான நாடாளுமன்ற உறுப்பினராக ஆனார். நாடாளுமன்றத்தில் மெக்காலேயின் முதல் உரை இங்கிலாந்தில் உள்ள யூதர்களின் குடிமையியல் குறைபாடுகளை ஒழிக்க வேண்டும் என்று வாதிட்டது. மனித குலத்திற்கான பங்களிப்புகளில் இசுலாம் மற்றும் இந்து மதம் உலகிற்கு மிகக் குறைவான பங்களிப்பை வழங்கியதாகவும் அரபு, பாரசீக, சமஸ்கிருத இலக்கியங்கள் மனிதகுலத்திற்கு சிறிதளவு பங்களிப்பை வழங்கியுள்ளன என்றும் இவர் விரிவாக எழுதினார். நாடாளுமன்ற சீர்திருத்தத்திற்கு ஆதரவாக மெக்காலே தொடர்ந்து ஆற்றிய உரைகள் பாராட்டப்பட்டன.1833 ஆம் ஆண்டு சீர்திருத்தச் சட்டம் இயற்றப்பட்டதைத் தொடர்ந்து லீட்ஸ் நாடாளுமன்ற உறுப்பினராக ஆனார், இதன் மூலம் கால்னேவின் பிரதிநிதித்துவம் இரண்டு நாடாளுமன்ற உறுப்பினர்களில் இருந்து ஒன்றாகக் குறைக்கப்பட்டது, இதற்கு முன்பு பிரதிநிதித்துவம் செய்யப்படாத லீட்ஸ் இரண்டு நாடாளுமன்ற உறுப்பினர்களைக் கொண்டிருந்தது.



1. ↑  MacKenzie, John (January 2013), "A family empire", *BBC History Magazine* `{{citation}}`: Missing or empty `|url=` (help)
2. ↑   *Biographical index of former Fellows of the Royal Society of Edinburgh 1783–2002*. The Royal Society of Edinburgh. 2006. பன்னாட்டுத் தரப்புத்தக எண்:090219884X. .
3. ↑  "Thomas Babbington Macaulay". Josephsmithacademy. Archived from the original on 12 May 2018. பார்க்கப்பட்ட நாள் 10 October 2013.
4. ↑  Symonds, P. A. "Babington, Thomas (1758–1837), of Rothley Temple, nr. Leicester". *History of Parliament on-line*. Institute of Historical Research. பார்க்கப்பட்ட நாள் 3 September 2016.
5. ↑  Kuper 2009, ப. 146.
6. ↑  Knight 1867, ப. 8.
7. ↑  Thomas, William "Macaulay, Thomas Babington, Baron Macaulay (1800–1859), historian, essayist, and poet". *Oxford Dictionary of National Biography* (online).  Oxford University Press. DOI:10.1093/ref:odnb/17349.  (Subscription or UK public library membership required.)
8. ↑  Thomas, William "Macaulay, Thomas Babington, Baron Macaulay (1800–1859), historian, essayist, and poet". *Oxford Dictionary of National Biography* (online).  Oxford University Press. DOI:10.1093/ref:odnb/17349.  (Subscription or UK public library membership required.)
சுவாமித்வ திட்டம் (கிராம மக்கள்தொகை கணக்கெடுப்பு மற்றும் கிராமப் பகுதியில் மேம்பட்ட தொழில்நுட்பத்துடன் வரைபடம்) என்பது இந்தியப் பிரதமர் நரேந்திர மோடியால் ஏப்ரல் 24, 2020 அன்று தொடங்கப்பட்ட ஒரு சொத்து கணக்கெடுப்புத் திட்டமாகும், இது சமூக-பொருளாதார வலுவூட்டல் மற்றும் தன்னம்பிக்கை கொண்ட கிராமப்புற இந்தியாவை மேம்படுத்துவதற்கான மத்திய துறை திட்டமாகும். 2021 முதல் 2025 வரை நாடு முழுவதும் சுமார் 6.62 லட்சம் கிராமங்களில் ட்ரோன்கள் உள்ளிட்ட பல்வேறு தொழில்நுட்பங்களைப் பயன்படுத்திச் சொத்து தரவுகள் சேகரிக்கப்படும். இத்திட்டத்தின் ஆரம்ப கட்டமானது 2020-21ல், மஹாராஷ்டிரா, கர்நாடகா, ஹரியானா, உத்தரப்பிரதேசம், உத்தராகண்ட், மத்தியப் பிரதேசம், பஞ்சாப் மற்றும் ராஜஸ்தான் போன்ற மாநிலங்களின் தேர்ந்தெடுக்கப்பட்ட கிராமங்களில் செயல்படுத்தப்பட்டது.

இந்த திட்டமானது நிதி பணப்புழக்கத்தை அதிகரிக்கும் அதே வேளையில் துல்லியமான நில பதிவுகளை வழங்குவதன் மூலம் சொத்து மோதல்களைக் குறைக்கும் நோக்கம் கொண்டது. இந்தத் திட்டம் திட்டமிடல் மற்றும் வருவாய் வசூலை நெறிப்படுத்துவதையும், கிராமப்புறங்களில் உள்ள குடியிருப்பாளர்களுக்கு சொத்து உரிமைகள் குறித்து தெரிவிப்பதை உறுதி செய்வதையும் நோக்கமாகக் கொண்டுள்ளது.

குறிப்புகள்
-----------

வார்ப்புரு:Government Schemes in India

1. ↑  "SVAMITVA Scheme | Government of India". *svamitva.nic.in*. பார்க்கப்பட்ட நாள் 2021-11-27.
2. ↑  "PM Modi launches Swamitva Yojana to boost rural economy: Here's all you need to know". *Hindustan Times*. April 24, 2020.
3. ↑  "What is e-Gram Swaraj and Swamitva Yojana for Indian villages?". *Jagranjosh.com*. April 24, 2020.
4. ↑  "Need to increase collective power of small farmers with new facilities, PM Modi says". August 15, 2021.
5. ↑  "PM Modi's 88-Minute-Long Independence Day Speech from Ramparts of Red Fort: Full Text Here". *News18*. August 15, 2021.
6. ↑  Pioneer, The. "Haryana to implement Swamitva Yojana by September 15". *The Pioneer*.
**மணிமல** ( *Manimala* ) என்பது இந்திய மாநிலமான கேரளாவில் உள்ள கோட்டயம் மாவட்டத்திலுள்ள ஒரு சிறிய நகரம் அல்லது ஒரு கிராமமாகும். இது அருகிலுள்ள நகரமான கஞ்சிரப்பள்ளியிலிருந்து சுமார் 12 கிலோமீட்டர் (7.5 மைல்) தொலைவில் அமைந்துள்ளது. நாட்டுப்புறக் கதைகளை ஊக்குவிக்கும் வகையில் இந்திய அரசால்2011ஆம் ஆண்டு முதல் நாட்டுப்புற கிராமமாக அறிவிக்கப்பட்டது.

நிலவியல்
--------

90 கிலோமீட்டர் (56 மைல்) நீளமுள்ள மணிமல ஆறு இங்கு பாய்கிறது.குரங்கன்மலை, வருகுன்னு மற்றும் பூவத்தோளிமலை போன்ற மலைகள் மிக முக்கியமான மலைகள் இங்கு அமைந்துள்ளது. பத்தனம்திட்டா மாவட்டத்திலிருந்து பொந்தன்புழா வனப்பகுதி கிராமத்தை இக்கிராமம் பிரிக்கிறது.

காலநிலை
-------

மணிமல, ஜூன், ஜூலை, ஆகஸ்ட் மற்றும் அக்டோபர் மாதங்களில் போதுமான மழைப்பொழிவுடன் வெப்பமண்டல காலநிலையைக் கொண்டுள்ளது. இங்கு ஆண்டு சராசரி மழைப்பொழிவு 2820 மிமீ ஆகும். மார்ச் மற்றும் ஏப்ரல் மாதங்களில் ஈரப்பதம் அதிகரிக்கும். சராசரி ஆண்டு வெப்பநிலை 31.14°C. ஆண்டின் இறுதியில் வெப்பநிலை குறைகிறது. 

இந்த ஊரில் கிறிஸ்தவர்கள், இந்துக்கள் மற்றும் முஸ்லிம்கள் போன்ற பல்வேறு மத சமூகங்களை உள்ளடக்கி, இணக்கமாகவும் அமைதியாகவும் வாழ்கின்றனர்.

மக்கள்தொகையியல்
---------------

2011 ஆம் ஆண்டு இந்திய மக்கள் தொகை கணக்கெடுப்பின்படி, மணிமலையின் மக்கள் தொகை 21053 என்ற எண்னிக்கையில் இருக்கிறது. இதில் 10213 ஆண்களும் மற்றும் 10840 பெண்களும் என இருக்கின்றனர். பெரும்பான்மையானவர்கள் இயற்கை மீள்மத் தோட்ட உரிமையாளர்களாக உள்ளனர். அவர்களின் முக்கிய வருமானம் இந்தத் தோட்டங்களிலிருந்து வருகிறது.

மேற்கோள்கள்
-----------

1. ↑  "Manimala". *www.kerenvis.nic.in*. பார்க்கப்பட்ட நாள் 2019-01-08.
2. ↑  
 "CLIMATE: MANIMALA",
 Climate-Data.org. Web: .
3. ↑  "Manimala Village Population - Kanjirappally - Kottayam, Kerala". *www.census2011.co.in*. பார்க்கப்பட்ட நாள் 2016-12-02.
**ஏ. ஜே. அருணாச்சலம்** (A. J. Arunachalam Mudaliar) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். 1952 ஆவது ஆண்டில் நடந்த தமிழ்நாடு சட்டமன்றத் தேர்தலில் குடியாத்தம் தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார். குடியாத்தம் சட்டமன்றத் தொகுதி தனித்தொகுதி என்பதால் இவருடன் சேர்த்து ரத்தினசாமியும் சட்டமன்ற உறுப்பினராக தேர்ந்தெடுக்கப்பட்டார்.

**பிறப்பு**

வேலூர் மாவட்டம் குடியாத்தம் நகரில் செங்குந்தர் மரபில் பிரபல நூல் வியாபாரி A.ஜெகநாதமுதலியார் - பழனியம்மாள் தம்பதியர்களுக்கு இரண்டாவது மகனாக பிறந்தார்.

பதவி விலகல்
-----------

1954 ஆவது ஆண்டில் தமிழ்நாட்டு முதலமை‌ச்ச‌ராகத் தேர்ந்தெடுக்கப்பட்ட காமராசர் போட்டியிடுவதற்காக, தனது சட்டமன்ற உறுப்பினர் பதவியை விட்டு விலகினார்.

வகித்த பதவிகள்
--------------

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1952 | குடியாத்தம் | இந்திய தேசிய காங்கிரசு |  |

மேற்கோள்கள்
-----------

1. ↑  1951/52 Madras State Election Results, Election Commission of India

வெளியிணைப்புகள்
---------------
**ஜெகதீஷ் சௌத்ரி** (பிறப்பு 1941 அல்லது 1942; இறப்பு 21 ஜூலை 2014) ஒரு இந்திய அரசியல்வாதியும், பீகார் சட்டமன்ற உறுப்பினரும் ஆவார்.

ஜனதா கட்சியில் பங்கேற்ற வரலாற்றைக் கொண்ட ஒரு சோசலிஸ்ட் இவராவார்.சௌத்ரி தர்பங்கா கிராமப்புறத் தொகுதியிலிருந்து பீகார் சட்டமன்றத்திற்குத் தேர்ந்தெடுக்கப்பட்டு மூன்று முறை பதவி வகித்தார்;  இவர் 1977  மற்றும் 1980 ஆம் ஆண்டுகளில் அந்தக் கட்சியின் உறுப்பினராகவும், பின்னர் 1990 இல்  ஜனதா தளத்தின் உறுப்பினராகவும் தேர்ந்தெடுக்கப்பட்டார். 

சௌத்ரி திருமணமானவர் மற்றும் இரண்டு மகன்கள் உட்பட ஐந்து குழந்தைகளுகளுக்குத் தந்தையும் ஆவார்.  , முதல் இருவரின் பெயர் ராகுல் மற்றும் ரோஹித் ஆகும்.

குறிப்புகள்
-----------

1. 1 2  "Former MLA Jagdish Chaudhary passes away".. பார்த்த நாள்: 2020-04-15. "Former MLA Jagdish Chaudhary passes away". News18. Press Trust of India. 21 July 2014. Retrieved 15 April 2020.
2. ↑  "Bihar Assembly Election Results in 1977". பார்க்கப்பட்ட நாள் 2020-04-15. Note: listed as Jagadish Choudhary ( Kabirchak )
3. ↑  "Bihar Assembly Election Results in 1980". பார்க்கப்பட்ட நாள் 2020-04-15.
4. ↑  "पूर्व विधायक जगदीश चौधरी का निधन".. பார்த்த நாள்: 2020-04-15.
5. ↑  "Bihar Assembly Election Results in 1990". பார்க்கப்பட்ட நாள் 2020-04-15. Note: listed as Jagdish Chaudhary.
ஒரு **மாற்றுப் பள்ளி** (alternative school) என்பது, பரவலாக இருக்கும் பாடத்திட்டம் மற்றும் பாரம்பரியமற்ற கல்வி முறைகளைக் கொண்ட ஒரு கல்வி நிறுவனமாகும். பாரம்பரியக் கல்விமுறைகளைப் போலன்றி இத்தகைய பள்ளிகள், வலுவான அரசியல் சிந்தனைகள், அறிவார்ந்த அல்லது தத்துவ நோக்குநிலைகளைக் கொண்டுள்ளன.

  

மற்ற பள்ளிகள் திறமையான மாணவர்கள், சிறப்புத் தேவைகளைக் கொண்ட குழந்தைகள், இடைநின்ற மாணவர்கள் போன்றவர்களுக்கானவையாக இருக்கும் போது சில பள்ளிகள் ஒரு கலாச்சாரத்தில் பயன்படுத்தப்படும் பிரதான கற்பித்தல் முறையிலிருந்து வேறுபட்ட கற்பித்தல் அணுகுமுறைகளை அடிப்படையாகக் கொண்டவையாக இருக்கலாம். 

.

இந்தியா
-------

இந்தியாவில், மாற்றுப் பள்ளிகள் தொடர்பான நீண்ட வரலாறு உள்ளது. கிமு 1500 முதல் கிமு 500 வரையிலான வேத மற்றும் குருகுல கல்வி முறைகள், மாணவர்களிடையே தொழில் திறன்கள், கலாச்சாரம், ஆன்மீக அறிவொளியைப் பெறுவதை வலியுறுத்தியது. எனவே, கல்வியின் நோக்கம் மாணவர்களை வாழ்க்கையின் பல்வேறு அம்சங்களில் மேம்படுத்துவதோடு சமூக சேவையையும் உறுதி செய்வதாக இருந்தது. இருப்பினும், உள்ளூர் பொருளாதாரங்களின் வீழ்ச்சி மற்றும் காலனித்துவ ஆட்சியாளர்களின் வருகையினால் இந்த அமைப்பு வீழ்ச்சியடைந்தது. 1835 ஆம் ஆண்டின் ஆங்கிலக் கல்விச் சட்டப் பரிந்துரைக்கப்பட்டபடி, ஆங்கிலவழிக் கல்வி போன்ற சில குறிப்பிடத்தக்க சீர்திருத்தங்கள் அறிமுகப்படுத்தப்பட்டன. இன்றைய பெரும்பாலான பள்ளிகள் காலனித்துவ சகாப்தத்தில் உருவாக்கப்பட்ட முறையைப் பின்பற்றுகின்றன. சுதந்திரம் பெற்றதிலிருந்து பல ஆண்டுகளில், பள்ளி வலையமைப்பை விரிவுபடுத்துதல், கல்வித் தேவைகளுக்கு ஏற்ப பாடத்திட்டத்தை வடிவமைத்தல், தாய் மொழியைக் கற்பித்தல் போன்றவற்றிற்கு அரசு கவனம் செலுத்தியுள்ளது. பத்தொன்பதாம் நூற்றாண்டின் இறுதியில், பல சமூக சீர்திருத்தவாதிகள் சமகால கல்வி முறைக்கு மாற்று வழிகளை ஆராயத் தொடங்கினர். விவேகானந்தர், தயானந்த் சரஸ்வதி, ஜோதிபா புலே, சாவித்ரிபாய் புலே, சையத் அகமது கான் ஆகியோர் சமூக மீளுருவாக்கம், சமூக ஏற்றத்தாழ்வுகளை அகற்றுதல், மாற்றுப் பள்ளிகள் மூலம் பெண் கல்வியை மேம்படுத்துதல் போன்ற பணிகளை மேற்கொண்ட முன்னோடிகள் ஆவர். இருபதாம் நூற்றாண்டின் முற்பகுதியில் கல்வியாளர்கள் பிரதான பள்ளிகளில் காணப்படும் குறைபாடுகளைக் களையும் வகையில் மாற்றுப் பள்ளிகளின் மாதிரிகளை உருவாக்குகிறார்கள், அவை இன்னும் சாத்தியமானவை. ரவீந்திரநாத் தாகூரின் சாந்தி நிகேதன், ஜிட்டு கிருஷ்ணமூர்த்தி இரிஷி பள்ளத்தாக்குப் பள்ளி, ஸ்ரீ அரவிந்தோ, அன்னையின் ஸ்ரீ அரவிந்தர் சர்வதேச கல்வி மையம் மற்றும் வால்டனின் பாதை காந்தப் பள்ளி ஆகியவை சில எடுத்துக்காட்டுகளாகும்.

மேற்கோள்கள்
-----------

1. ↑  Definition of alternative school பரணிடப்பட்டது 2008-10-13 at the வந்தவழி இயந்திரம், accessed August 9, 2007. Archived 2009-10-31.
2. ↑  Definition of alternative school, accessed August 9, 2007.
3. ↑  Agrawal, A.K. (2005). *Development of Educational System in India* New Delhi: Anmol Publications Pvt Ltd.
4. ↑  Vittachi, Sarojini. & Raghavan, Neeraja. (2007).*Alternative Schooling in India.*New Delhi: SAGE Publications India Pvt. Ltd.
**கே. கோபிநாத்** (*K. Gopinath*, பிறப்பு: நவம்பர் 19, 1962) என்பவர் ஓர் இந்திய அரசியல்வாதி. இவர் தமிழ்நாடு சட்டமன்ற முன்னாள் உறுப்பினர் ஆவார். இவர் இந்திய தேசிய காங்கிரசு கட்சி சார்பாக ஓசூர் சட்டமன்றத் தொகுதியில் 2011ஆம் ஆண்டின் தமிழ்நாடு சட்டமன்றத் தேர்தலில் போட்டியிட்டு வெற்றிபெற்றார். இதற்கு முன் இவர் இத்தொகுதியில் இருந்து இதே கட்சி சார்பாக 2001 மற்றும்
2006 ஆம் ஆண்டுகளில் நடைபெற்ற தமிழ்நாடு சட்டமன்றத் தேர்தல்களில் போட்டியிட்டு வெற்றி பெற்றுள்ளார்

தமிழ்நாடு சட்டமன்றத் தேர்தல், 2016 இல் இத்தொகுதியில் இவர் அனைத்திந்திய அண்ணா திராவிட முன்னேற்றக் கழக வேட்பாளர் பாலகிருஷ்ணா ரெட்டியிடம் தோல்வி அடைந்தார்.

இளமைப்பருவம்
------------

இவர் கிருஷ்ணகிரி மாவட்டம், ஓசூர் பகுதியில் 1962ஆம் ஆண்டு நவம்பர் 19ஆம் நாள் பிறந்தார். இவர் மணமானவர்.

மேற்கோள்கள்
-----------

1. ↑  2001 Tamil Nadu Election Results, Election Commission of India
2. ↑  2006 Tamil Nadu Election Results, Election Commission of India
3. ↑  "Hosur (Tamil Nadu) Election Results". Infobase. பார்க்கப்பட்ட நாள் 2017-05-02.
4. ↑  "Thiru. K. Gopinath (INC)". Legislative Assembly of Tamil Nadu. Archived from the original on 2016-03-15. பார்க்கப்பட்ட நாள் 2017-05-02.
ஆங்கிலவழிக் கல்வி (English-medium education) என்பது ஆங்கிலத்தினை பயிற்று மொழியாகக் கொண்டு மேற்கொள்ளப்படும் கற்பித்தல் முறையினைக் குறிப்பதாகும். குறிப்பாக ஆங்கிலம் மாணவர்களின் தாய்மொழியாக இல்லாத இடங்களில் கற்பிக்கப்படுவதனைக் குறிக்கிறது.

ஆங்கிலவழிக் கல்வி என்பது பிரித்தானிய ஆட்சியின் விரிவாக்கத்துடன் தொடர்புடையது. இரண்டாம் உலகப் போருக்குப் பின்னர் அமெரிக்காவின் பொருளாதார வளார்ச்சியும் கலாச்சார செல்வாக்கும், இணையம் மற்றும் பிற தொழில்நுட்பங்களின் விரைவான பரவலைப் போலவே, ஆங்கில மொழியின் தாக்கத்தை உலகளவில் மேலும் அதிகரித்துள்ளது. இதன் விளைவாக, ஆங்கிலம் பிரதான மொழியாக இல்லாத பல மாநிலங்களில் ஆங்கிலவழிக் கல்வி பள்ளிகள் உள்ளன. சர்வதேசமயமாக்கலை நோக்கிய சமீபத்திய போக்கு காரணமாக, அதிக எண்ணிக்கையிலான பட்டப்படிப்புகள், குறிப்பாக முதுகலை மட்டத்தில், ஆங்கிலவழி கல்வி மூலம் கற்பிக்கப்படுகின்றன.

நாடு வாரியாக
------------

### பிரித்தானிய இராச்சியம்

18ஆம் நூற்றாண்டில் நாட்டின் பெரும்பாலான பகுதிகளில் உள்ள ஒவ்வொரு கோயில், மசூதி அல்லது கிராமத்திற்கும் ஒரு பள்ளி இருந்ததால், உள்நாட்டு கல்வி பரவலாக இருந்தது என்று பிரித்தானியப் பதிவுகள் காட்டுகின்றன. கற்பிக்கப்பட்ட பாடங்களில் வாசிப்பு, எழுத்து, எண்கணிதம், இறையியல், சட்டம், வானியல், உருவகவியல், நெறிமுறைகள், மருத்துவ அறிவியல் மற்றும் மதம் ஆகியவை அடங்கும். பள்ளிகளில் சமூகத்தின் அனைத்து பிரிவுகளையும் சேர்ந்த மாணவர்கள் கல்வி கற்றனர்.

1813 ஆம் ஆண்டின் சாசனச் சட்டம், இந்தியக் கல்வி முறையில், தாய்மொழியுடன் ஆங்கிலமும் கற்பிக்கப்படும் என்று தீர்ப்பளித்தது. 

தற்போதைய கல்வி முறை, 19 ஆம் நூற்றாண்டில் தாமஸ் பேபிங்டன் மெக்காலே பரிந்துரைகளைத் தொடர்ந்து ஆங்கிலேயர்களால் அறிமுகப்படுத்தப்பட்டு நிதியளிக்கப்பட்டது. இந்தியப் பாரம்பரியக் கல்வி முறைகள் பிரித்தானிய அரசாங்கத்தால் அங்கீகரிக்கப்படவில்லை, அதன் பின்னர் அவை வீழ்ச்சியடைந்து வருகின்றன.

தாமஸ் மெக்காலேயின் பிரபலமற்ற 'ஆங்கிலக் கல்விச் சட்டம்' (1835) அத்தகைய கொள்கையின் நிரல்களை வெளிப்படையாகவும் மறைமுகமாகவும் உள்ளடக்கியது.

மேற்கோள்கள்
-----------

1. ↑  "The Imperial Archive. A site dedicated to the study of Literature, Imperialism, Postcolonialism". Qub.ac.uk. 30 January 2006. Archived from the original on 27 May 2010. பார்க்கப்பட்ட நாள் 16 April 2010.
2. ↑  "Lecture 7: World-Wide English". EHistLing. பார்க்கப்பட்ட நாள் 26 March 2007.
3. ↑  "The Imperial Archive. A site dedicated to the study of Literature, Imperialism, Postcolonialism". Qub.ac.uk. 30 January 2006. Archived from the original on 27 May 2010. பார்க்கப்பட்ட நாள் 16 April 2010.
4. ↑  "Lecture 7: World-Wide English". EHistLing. பார்க்கப்பட்ட நாள் 26 March 2007.
5. ↑  Crystal, David (2003). "English as a Global Language" (PDF). *culturaldiplomacy.org*. பார்க்கப்பட்ட நாள் 2018-12-07.
6. ↑  Dearden, Julie (2015). "English as a medium of instruction —a growing global phenomenon". *British Council*.
7. ↑  "Education in Pre-British India". Infinityfoundation.com. பார்க்கப்பட்ட நாள் 16 April 2010.
8. ↑  "Western Education in Nineteenth-Century India". Qub.ac.uk. 4 June 1998. Archived from the original on 15 April 2009. பார்க்கப்பட்ட நாள் 16 April 2010.
9. ↑  Frances Pritchett. "Minute on Education (1835) by Thomas Babington Macaulay". Columbia.edu. பார்க்கப்பட்ட நாள் 16 April 2010.